Na temelju Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. , 68/18., 98/19. i 64/20.), ravnatelj Osnovne škole August Šenoa, Osijek objavljuje

**NATJEČAJ**

**za popunu radnog mjesta**

* Učitelj u produženom boravku – 1 izvršitelj određeno puno radno vrijeme najduže do 30.6.2021.

**UVJETI** za zasnivanje radnog odnosa:

Uz opće uvjete za zasnivanje radnog odnosa kandidati trebaju ispuniti i posebne uvjete: poznavanje hrvatskog jezika i latiničnog pisma i odgovarajuću vrstu i razinu obrazovanja iz članka 105. Zakona o odgoju i obrazovanju u osnovnoj i srednjoj školi.

**ROK** za podnošenje prijava je 8 dana od dana objave natječaja na mrežnoj stranici i oglasnoj ploči škole i mrežnoj stranici i oglasnoj ploči Hrvatskog zavoda za zapošljavanje.

Nepravodobne i nepotpune prijave neće se razmatrati.

Na natječaj se mogu javiti osobe oba spola prema članku 13. stavak 2. Zakona o ravnopravnosti spolova (N.N. 82/08. i 69/17.)

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17. i 98/19.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja poveznica: <https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidati će biti pisano obaviješteni o rezultatima natječaja u zakonskom roku na web stranici škole os-asenoa-os.skole.hr

Uz pisanu i vlastoručno potpisanu prijavu na natječaj kandidati su obvezni priložiti slijedeću dokumentaciju:

* životopis
* dokaz o državljanstvu
* dokaz o stečenoj stručnoj spremi
* o evidentiranom radnom stažu elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi , ne starije od 6 mjeseci od dana objave natječaja
* dokaz o prebivalištu

Priložene isprave dostavljaju se u neovjerenom presliku uz obvezu kandidata da nakon izbora dostavi izvornike isprava.

Kandidati koji ispunjavaju formalne uvjete morat će proći provjere znanja temeljem Pravilnika o načinu i postupku zapošljavanja u Osnovnoj školi August Šenoa Osijek i Pravilnika o izmjenama Pravilnika o načinu i postupku zapošljavanja u osnovnoj školi August Šenoa Osijek. Obavijest o vremenu održavanja testiranja kandidati će dobiti putem elektronske adrese koju su naveli u prijavi. Materijali potrebni za testiranje bit će objavljeni na web stranici škole.

Pisane prijave s potrebnom dokumentacijom o ispunjavanju uvjeta iz natječaja dostaviti na adresu: Osnovna škola August Šenoa, Drinska 14., 31000 Osijek s naznakom - za natječaj

Prijavom na natječaj kandidat daje privolu Osnovnoj školi August Šenoa Osijek da njegove osobne podatke prikuplja, obrađuje i objavljuje te čuva u svrhu provođenja javnog natječaja za zapošljavanje.

Ravnatelj

Krešimir Ćosić, prof.

KLASA: 112-07/20-01-160

URBROJ: 2158-20/20-01-02

Osijek, 23. prosinca 2020.

Natječaj je objavljen na mrežnoj stranici Osnovne škole August Šenoa Osijek i oglasnoj ploči Škole, te mrežnoj stranici i oglasnoj ploči Hrvatskog zavoda za zapošljavanje dana 24. prosinca 2020. i traje do 01. siječnja 2021. godine.